L-aspartát-4-semialdehyd

{{DISPLAYTITLE:L-aspartát-4-semialdehyd}}

L-aspartát-4-semialdehyd je derivát kyseliny asparágovej. Je to dôležitý medziprodukt v aspartátovej dráhe, čo je metabolická dráha prítomná u baktérií a rastlín. Aspartátová dráha vedie k biosyntéze rôznych aminokyselín z aspartátu, konkrétne lyzínu, metionínu a treonínu.

Aspartátová dráha 
Táto metabolický dráha je prítomná u baktérií a rastlín, ktoré premieňajú aspartát na ďalšie produkty pomocou série niekoľkých reakcií. L-aspartát-4-semialdehyd je jedným z prvých medziproduktov tejto dráhy a predstavuje miesto, kde sa dráha delí na jednotlivé časti.

Keďže táto dráha nie je prítomná u ľudí a ostatných živočíchov, aminokyseliny, ktoré vznikajú z L-aspartát-4-semialdehydu (lyzín, treonín a metionín) musia tieto organizmy získavať z potravy. Tieto aminokyseliny sú pre živočíchy teda esenciálnymi aminokyselinami.

Biosyntéza
L-aspartát-4-semialdehyd vzniká pôsobením enzýmu aspartátsemialdehyddehydrogenázy, ktorá katalyzuje jeho vznik z L-4-aspartylfosfátu:

 L-4-aspartylfosfát + NADPH + H+  L-aspartát-4-semialdehyd + NADP+

Ďalšie premeny
Po syntéze L-aspartát-4-semialdehydu dochádza k jeho ďalšej premene jednou z dvoch ciest.

Premena na lyzín
V prvej dráhe sa premieňa pôsobením enzýmu dihydropikolinátsyntázy, ktorá ho premieňa na dihydropikolinát:

 L-aspartát-4-semialdehyd + pyruvát  dihydropikolinát + H2O 

Dihydropikolinát sa potom ďalej postupne premieňa na lyzín.

Premena na metionín a treonín
V druhej dráhe je možné ho reverzibilne premeniť pôsobením homoseríndehydrogenázy, ktorá ho premieňa na homoserín:

 L-aspartát-4-semialdehyd + NAD(P)H + H+  homoserín + NAD(P)+ 

Homoserín je potom postupne premieňaný na dve rôzne aminokyseliny. Vzniká z neho buď treonín alebo metionín.

Referencie

Zdroj 

Aldehydokyseliny
Aminokyseliny